**ОБРАЗАЦ ИЗЈАВЕ О УСКЛАЂЕНОСТИ ПРОПИСА СА ПРОПИСИМА ЕВРОПСКЕ УНИЈЕ**

1. **Орган државне управе, односно други овлашћени предлагач прописа** - Влада

**Обрађивач** - Министарство привреде

2. **Назив прописа**

Предлог закона о заштити пословне тајне

(The Draft Law on the Protection of Trade Secret)

3. **Усклађеност прописа с одредбама Споразума о стабилизацији и придруживању између Европских заједница и њихових држава чланица, са једне стране, и Републике Србије са друге стране („Службени гласник РС”, број 83/08) (у даљем тексту: Споразум):**

**а) Одредба Споразума која се односе на нормативну садржину прописа**

Република Србија се чланом 75. Споразума о стабилизацији и придруживању обавезала да ће своје законодавство из области интелектуалне својине ускладити са правним тековинама Европске уније.

**б) Прелазни рок за усклађивање законодавства према одредбама Споразума,**

Рок за усклађивање законодавства је пет година од дана ступања Споразума на снагу.

**в) Оцена испуњености обавезе које произлазе из наведене одредбе Споразума,**

Предлогом закона о заштити пословне тајне ће бити у потпуности испуњена обавеза из члана 75. Споразума која се састоји у усклађивању прописа из области интелектуалне својине који се односе на заштиту пословне тајне са правним тековинама Европске уније.

**г) Разлози за делимично испуњавање, односно неиспуњавање обавеза које произлазе из наведене одредбе Споразума**

**д) Веза са Националним програмом за усвајање правних тековина Европске уније.**

Националним програмом за усвајање правних тековина Европске уније (трећа ревизија) планирано је потпуно усклађивање Закона о заштити пословне тајне са Директивом 2016/943 Европског парламента и Савета ЕУ од 8. јуна 2016. године о заштити неоткривеног знања и искуства и пословних информација (пословних тајни) од њиховог незаконитог прибављања, коришћења и откривања.

**4. Усклађеност прописа са прописима Европске уније:**

**а) Навођење одредби примарних извора права Европске уније и оцене усклађености са њима**

**б) Навођење секундарних извора права Европске уније и оцене усклађености са њима**

Директива 2016/943 Европског парламента и Савета ЕУ од 8. јуна 2016. године о заштити неоткривеног знања и искуства и пословних информација (пословних тајни) од њиховог незаконитог прибављања, коришћења и откривања. Предлог закона о заштити пословне тајне је у потпуности усклађен са наведеном директивом.

**в) Навођење осталих извора права Европске уније и усклађеност са њима,**

**г) Разлози за делимичну усклађеност, односно неусклађеност**

**д) Рок у којем је предвиђено постизање потпуне усклађености прописа са прописима Европске уније.**

**5. Уколико не постоје одговарајуће надлежности Европске уније у материји коју регулише пропис, и/или не постоје одговарајући секундарни извори права Европске уније са којима је потребно обезбедити усклађеност, потребно је образложити ту чињеницу. У овом случају, није потребно попуњавати Табелу усклађености прописа. Табелу усклађености није потребно попуњавати и уколико се домаћим прописом не врши пренос одредби секундарног извора права Европске уније већ се искључиво врши примена или спровођење неког захтева који произилази из одредбе секундарног извора права (нпр. Предлогом одлуке о изради стратешке процене утицаја биће спроведена обавеза из члана 4. Директиве 2001/42/ЕЗ, али се не врши и пренос те одредбе директиве).**

**6. Да ли су претходно наведени извори права Европске уније преведени на српски језик?**

Директива 2016/943 ЕУ је преведена на српски језик.

**7. Да ли је пропис преведен на неки службени језик Европске уније?**

Предлог закона о заштити пословне тајне преведен је на енглески језик**.**

**8. Сарадња са Европском унијом и учешће консултаната у изради прописа и њихово мишљење о усклађености.**

У изради Предлога закона о заштити пословне тајне обављене су консултације са стручњацима Европске комисије.

Предлог закона о заштити пословне тајне упућен је Европској комисији на мишљење 2. децембра 2019. године и Европска комисија је 16. марта 2020. године доставила своје коментаре у вези са појединим члановима Предлога. Урађена је нова верзија Предлога закона у складу са коментарима Европске комисије на коју је Европска комисија доставила позитивно мишљење 17. јула 2020. године.